ວັນທີ 9 ກຸມພາ 2018 ນີ້, ໜ່ວຍພັກກົມພະນັກງານກົມ ໃຫຍ່ການເມຶອງກອງທັບໄດ້ ດຳ ເນີນກອງປະຊຸມສະຫຼຸບວຽກງານການນຳພາໃນໄລຍະ 1 ປີຜ່ານ ມາ ແລະ ກຳນົດທິດທາງແຜນການໃນປີຕໍ່ໜ້າ ໂດຍການເປັນ ປະທານຂອງທ່ານ ພົນຈັດຕະວາ ສອນເຫຼົາ ໄຊຍະບຸດ ກຳມະການຄະນະພັກກົມໃຫຍ່, ເລຂາໜ່ວຍພັກ, ຫົວໜ້າກົມ ພະນັກງານ ກົມ ໃຫຍ່ການເມືອງ ກອງທັບ.
ພັນໂທ ບຸນແປງ ສຸນິໄຊ ຫົວໜ້າພະແນກແຜນການສັງ ລວມ ກົມດັ່ງກ່າວ ໄດ້ໃຫ້ຮູ້ວ່າ: ໃນໜຶ່ງປີຜ່ານມາໜ່ວຍພັກຂອງ ກົມພວກເຮົາໄດ້ພ້ອມກັນສູ້ຊົນ ປະຕິບັດມະຕິກອງປະຊຸມໃຫຍ່ ຂອງໜ່ວຍພັກ, ມະຕິກອງປະຊຸມ ໃຫຍ່ຂອງຄະນະພັກກົມໃຫຍ່ການເມືອງກອງທັບເປັນເຈົ້າ ການປະຕິບັດພາລະບົດບາດແກ່ຄະນະພັກອົງການກົມໃຫຍ່ການ
ເມືອງກອງທັບ ແລະ ຄະນະພັກ ກະຊວງປ້ອງກັນປະເທດໃນ ການຊີ້ນຳ-ນໍາພາສຶກສາອົບ ຮົມວຽກງານການເມືອງແນວ ຄິດຕິດພັນກັບວຽກງານວິຊາສະເພາະ ໂດຍຜ່ານຈຸພັກເປັນ ພື້ນຖານດ້ານການນໍາພາ ກໍາໄດ້ ແໜ້ນສະພາບການທັງພາຍໃນ ແລະ ຕ່າງປະເທດທີ່ສົ່ງຜົນກະ ທົບເຖິງແນວຄິດຂອງພະນັກ ງານສະມາຊິກພັກເພຶ່ອນຳພາສຶກ ສາອົບຮົມໃຫ້ຖືກທິດສຳຄັນ ແມ່ນ ໄດ້ເປັນເຈົ້າການປະຕິບັດ ພາລະບົດບາດ ເປັນເສນາທິການ ໃຫ້ແກ່ກະຊວງປ້ອງກັນປະເທດໃນການການເຄື່ອນໄຫວນຳພາ ວຽກງານຈັດຕັ້ງປະກອບເລື່ອນ ຊັ້ນ, ປະດັບຊັ້ນ ແລະ ຍົກຂັ້ນ ເງິນເດືອນໃຫ້ນາຍ ທະຫານຂັ້ນ ຕ່າງໆຕາມເງື່ອນໄຂຂອງກົດ ໝາຍວ່າດ້ວຍນາຍທະຫານກອງ ທັບປະຊາຊົນລາວໃນນີ້, ວຽກ ງານກໍ່ສ້າງບຳລຸງພະນັກງານ ແມ່ນໄດ້ອະນຸມັດໃຫ້ນາຍ ແລະ ພົນທະຫານໄປຮຽນບຳລຸງກໍ່ ສ້າງທັງຢູ່ພາຍໃນ ແລະ ຕ່າງ ປະເທດມີຊັ້ນກາງ, ຊັ້ນສູງ, ປະ ລິນຍາຕີ, ປະລິນຍາໂທ ແລະ ປະລິນຍາເອກ, ວຽກງານຄຸ້ມ ຄອງສະຖິຕິນາຍທະຫານ, ເຮັດບັດທຽບຊັ້ນ, ບັດເລື່ອນຊັ້ນ ໃຫ້ນາຍທະຫານ, ກວດກາປະ ຫວັດພະນັກງານສະເໜີອຸດໜູນ ແລະ ບຳນານ, ກວດກາສັບ ຊ້ອນ, ຈັດລຽງຕົວອັກສອນປະ ຫວັດພະນັກງານແຕ່ຂັ້ນຮ້ອຍຕີ-ພັນໂທທົ່ວກອງທັບຕາມການຕົກລົງແຕ່ງຕັ້ງ, ຍົກຍ້າຍ ແລະ ເລື່ອນຊັ້ນໃໝ່ທີ່ຂັ້ນເທິງອະນຸມັດ. ສ່ວນການກໍ່ສ້າງພັກພາຍໃນກົມ ນັ້ນສຳຄັນແມ່ນໄດ້ປະຕິບັດຕາມ 5 ຫຼັກການ 3 ທິດນຳຂອງພັກ ໂດຍຕິດພັນກັບວຽກງານສ້າງ ກອງແຂງໜ່ວຍພັກຮູ້ນຳພາຮອບ ດ້ານ ເຊິ່ງສາມາດຕີລາຄາແບ່ງ ປະເພດ ແລະ ຮັບຮອງເອົາໄດ້ສະ ມາຊິກພັກແຂງ-ຮອບດ້ານໄດ້ຈຳນວນ 24 ສະຫາຍ ແລະ ໜ່ວຍ ພັກກໍໄດ້ຖືກຮັບຮອງເປັນໜ່ວຍ ພັກແຂງຮູ້ນຳພາຮອບດ້ານ. ໝາກຜົນດັ່ງກ່າວຕົ້ນຕໍແມ່ນ ຍ້ອນມີການຊີ້ນຳ-ນຳພາຈາກ ຄະນະນຳກົມໃຫຍ່ ແລະ ຄະນະ ໜ່ວຍພັກຢ່າງໃກ້ຊິດເປັນປົກ ກະຕິ, ສະມາຊິກພັກແຕ່ລະສະ ຫາຍໄດ້ເປັນເຈົ້າການຍົກສູງ ຄວາມຮັບຜິດຊອບ, ເຮັດວຽກ ຖືກຕ້ອງຕາມລະບຽບຫຼັກການ ແລະ ມີຄວາມສາມັກຄີພາຍໃນ ເປັນເອກະພາບກັນແໜ້ນ.
ໂດຍ: ວທ ສົມເພັດ ສົມນໍວັນ